NaiveNeuron/SloPal huggingface dataset:
Pčolinský, Peter, podpredseda NR SR (2023-06-22):
Ďakujem pekne. Ďalšia otázka je opäť od pána poslanca Šudíka k tomu Estónsku, ale už bola zodpovedaná. Ďalšiu otázku má pán poslanec Kuriak. Otázka je na dočasne povereného ministra dopravy Pavla Lančariča, ktorého zastupuje opäť pán minister Bíreš. A otázka znie: „Pán minister, chcem sa opýtať, v akom štádiu je sľúbená rekonštrukcia mostu na Orave – Oravská Jasenica – Námestovo, ktorý je zaradený v najhoršom 6. stupni posúdenia statiky. Opakovane som dostal prísľub aj z ministerstva dopravy, aj zo SSC o začatí prác na tomto moste v mesiaci jún 2023. O pár dní je koniec mesiaca. Prosím vás opäť o konanie v riešení neodkladnej rekonštrukcie, aby nedošlo k jeho uzatvoreniu." Nech sa páči, pán minister, v zastúpení môžte reagovať.
Laššáková, Jana, podpredsedníčka NR SR (2012-10-18):
Pán poslanec Daniš, hlásil sa ešte, ale nejako mu nefungovalo zariadenie. Takže dám mu možnosť na faktickú. Nech sa páči.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 132 poslancov, za 120, proti 5, zdržali sa 5, nehlasovali 2. Uvedený návrh sme schválili.
Paška, Pavol, predseda NR SR (2013-10-24):
Pán poslanec Mihál do rozpravy.
V. Veteška, podpredseda NR SR: (2006-03-15):
Pani ministerka, želáte si vystúpiť? Nech sa páči, máte slovo.
Kuriak, Milan, poslanec NR SR (2023-06-22):
Ďakujem za slovo. Pani Cigániková, ako slušne vychovaný človek prijímam vaše ospravedlnenie na začiatku, snažím sa uveriť, že vo vašom srdci je štipka aj, aj dobra a že ste to mysleli úprimne. Naozaj mne veľmi záleží na tom, ako som aj povedal predtým, aby ste sa snažili robiť viac dobra, lebo, lebo naozaj ja, ja niekedy žasnem. Na pohľad vyzeráte ako slušná, slušná žena, ale, ale to, čo ste tu dokázali za tri a pol roka, tak, opakujem, je mi vás ľúto a prijímam toto ospravedlnenie s tým, že snažím sa uveriť, že, že bolo tam aspoň trošku úprimnosti. Viete, vy ste tu dali nejaké čísla, že ako sa zlepší situácia o toľko percent, vyšetrenia budú prístupnejšie tam o 20 %, tam, ja neviem, o 15 %, proste nejaké percentá tu padali. Ale na to treba, na to treba tým súkromným poisťovniam dať niekoľko desiatok miliónov eur, aby sa to zlepšilo, ja neverím tomu, veď, veď oni doteraz zo zdravotníctva vycucali, dá sa povedať, aj miliardy, veď len príklad pána Pašku, hej, koľko jeho rodina zbohatla, ako to číslo je, je hrozné. Ja, ja nemám to podložené, ale že cez dve miliardy eur majetku má rodina Pašku a vieme, kde pán Paška, ako nech mu pán Boh hriechy odpustí, nechcem sa vyjadrovať o ľuďoch, ktorí tu už nie sú, ale je to zarážajúce. A to sú ešte ďalšie obrovské, obrovské miliardy v obrovských sumách, čo zbohatlíci uchmatli tým chorým, chorým ľuďom, ktorí potrebujú tú zdravotnú starostlivosť. Veď my by sme tu nebyť toľko, toľkého rozkrádania, tak možno by sme, nieže Rakúsku by sme sa priblížili, Nemecku, tak možno aj Švajčiarsku, že možno my by sme tu mali takú zdravotnú starostlivosť za tie miliardy, že radosť by bola ísť do nemocnice.... (Prerušenie vystúpenia časomerom.)
Mihál, Jozef, podpredseda vlády a minister práce, sociálnych vecí a rodiny SR (2011-05-26):
Ďakujem. Ja si najskôr dovolím zacitovať z korešpondencie, ktorú dostávame v týchto dňoch na ministerstvo. Napríklad: „Ocitáme sa v patovej situácii, pretože VÚC nemajú záujem financovať poskytovateľov sociálnych služieb. Prevádzku dokážeme udržať maximálne do polovice júna.“ Nezisková organizácia Jazmín Handlová. „VÚC najprv musia zabezpečiť svoje zariadenia a zvyšok rozdelia, ale určite to nepokryje našich klientov. Budeme nútení zariadenie pre seniorov a domov sociálnych služieb pre dospelých zatvoriť. Niektorí klienti sa nám vyhrážajú dokonca samovraždou, ak ich pošleme domov.“ To píše riaditeľka malokapacitného Domova dôchodcov v Jarabine, okres Stará Ľubovňa. „Ocitáme sa v akútnej krízovej situácii, môže sa stať, že bez pomoci štátu naše zariadenie zanikne a vznikne problém, čo s klientmi a zároveň zamestnanci pracujúci v zariadení prídu o prácu,“ to nám píšu zo Sobraniec. „Zariadenia postavené obcami po 1. 7. 2002 nemá kto financovať. Boli by sme radi, keby ste pochopili situáciu, ktorá je priam likvidačná. Mnohé zariadenia majú peniaze len na jeden mesiac a potom hrozí ich zánik,“ to nám píšu z Domu sociálnych služieb Senecio, Bratislava. „Doteraz sme platili asi 300 eur mesačne, do výšky ekonomicky oprávnených nákladov nám peniaze poskytoval štát. Tento rok pre nás peniaze neboli poskytnuté, preto si máme hradiť asi 660 eur sami. My však nemáme taký vysoký príjem a tiež na to nemajú ani naše deti a tiež sa nechceme sťahovať do iných zariadení nášho samosprávneho kraja, ktoré sú kapacitne väčšie a staršie,“ píšu obyvatelia zariadenia opatrovateľskej služby Varín, nezisková organizácia. (Prerušenie vystúpenia predsedajúcim.)
P. Hrušovský, podpredseda NR SR: (2002-07-03):
(Hlasovanie.) 112 prítomných, 73 za, 37 sa zdržalo, 2 nehlasovali. Schválili sme bod 12.
Žiga, Peter, podpredseda NR SR (2024-02-07):
Pani poslankyňa Kalmárová.
Ďuriš Nicholsonová, Lucia, podpredsedníčka NR SR (2019-06-20):
Ďakujem pekne. Teraz dávam slovo spoločnému spravodajcovi z výboru pre zdravotníctvo poslancovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Laššáková, Jana, podpredsedníčka NR SR (2014-10-15):
Na vystúpenie pani poslankyni nie sú faktické poznámky. Končím možnosť prihlásiť sa s faktickými poznámkami. Nech sa páči, pán poslanec Mihál, máte slovo.
Pčolinský, Peter, poslanec NR SR (2019-09-24):
Ďakujem pekne. Pán Kotleba, dá sa súhlasiť s väčšinou vášho vystúpenia. Nemôžem však súhlasiť s časťou, kde ste sa pohoršovali nad účasťou v Národnej rade, poslancov Národnej rady. A nemôžem súhlasiť preto, pretože moja otázka znie, že kde ste boli všetci poslanci ĽS NS v piatok, všetky body vám prepadli, všetky body vám prepadli, dokonca prepadli body, kde spravodajcovali poslanci za ĽS NS, konkrétne aj nejaký ten náš bod prepadol, nemohli sme ho prezentovať, pretože tu nebol nikto z ĽS NS ako spravodajca. Čiže, pán Kotleba, keď sa pohoršujete nad situáciou na Slovensku, v poriadku, ale prosím vás, nepohoršujte sa nad dochádzkou a účasťou poslancov, pretože v piatok ani jeden poslanec Národnej rady tu po hlasovaní nebol, všetci ste zdúchli domov, všetci do jedného. Ďakujem.
Hort, Milan, podpredseda NR SR (2010-08-04):
Ďalším prihláseným s faktickou poznámkou je pán poslanec Peter Osuský. Nech sa páči.
Blanár, Juraj, podpredseda NR SR (2020-11-25):
... ktoré vstupujú do Európskej únie a Spojeného kráľovstva. Čiže okrem toho, ak obchodujúce spoločnosti budú využívať akékoľvek materiály alebo procesy zo Spojeného kráľovstva, už sa nebudú v rámci existujúcich preferenčných režimov Európskej únie považovať za pôvodné materiály a procesy, čo je z tohto úplne zrejmé. Čiže z uvedenej situácie navrhovatelia spoločne so mnou považujú za opodstatnené, aby Národná rada Slovenskej republiky prerokovala a schválila návrh na prijatie uznesenia k pripravenosti Slovenskej republiky na scenár nedosiahnutia dohody o vzťahoch Európskej únie a Spojeného kráľovstva. Navrhujeme teda v uznesení Národnej rady nasledovné veci: V časti A. navrhujeme uznesenie, kde konštatujeme skončenie prechodného obdobia po odchode Spojeného kráľovstva ku koncu tohto roka. Tiež navrhujeme konštatovať závery zasadnutia Európskej rady z 15. a 16. októbra 2020 k vzťahom Európskej únie so Spojeným kráľovstvom. Navrhujeme rovnako možné scenáre po skončení prechodného obdobia. V časti B. navrhujeme, aby Národná rada Slovenskej republiky požiadala vládu Slovenskej republiky o predloženie na rokovanie schôdze Národnej rady Slovenskej republiky správy o pripravenosti Slovenskej republiky na scenár nedosiahnutia dohody o vzťahoch Európskej únie a Spojeného kráľovstva. Navrhuje sa rovnako požiadať podpredsedu vlády a ministra hospodárstva... (Prerušenie vystúpenia predsedajúcim.)
Blanár, Juraj, podpredseda NR SR (2022-09-28):
Posledná faktická poznámka, pán poslanec Štefan Kuffa.
Bugár, Béla, podpredseda NR SR (2010-12-15):
Vážené panie poslankyne, vážení páni poslanci, budeme pokračovať v rokovaní, a to druhým čítaním o zákone z 30. novembra 2010 o Rozhlase a televízii Slovenska a o zmene a doplnení niektorých zákonov, tlač 199 (správne je „169“ – pozn. red.) Dávam teraz slovo spoločnému spravodajcovi z výboru pre kultúru a médiá, poslancovi Jozefovi Viskupičovi a prosím ho, aby informoval Národnú radu o výsledku prerokovania tohto návrhu vo výboroch. Nech sa páči. (Rokovanie o vládnom návrhu zákona o Rozhlase a televízii Slovenska a o zmene a doplnení niektorých zákonov , tlač 169.)
V. Veteška, podpredseda NR SR: (2005-06-30):
Budeme pokračovať správou o plnení úloh Národnej stratégie trvalo udržateľného rozvoja Slovenskej republiky za rok 2004 (tlač 1156). Správu vlády uvedie jej podpredseda Pál Csáky. Nech sa páči, pán podpredseda.
Susko, Boris, poslanec NR SR (2020-04-28):
Ďakujem pekne za slovo. Vážený pán Kazda, nemôžem s tým súhlasiť úplne, čo ste povedali, pretože napríklad za našej vlády bolo prijaté, prijatý strategický dokument predchádzanie vzniku odpadu, program predchádzania vzniku odpadu a začal sa tvoriť program, ďalší strategický dokument z hľadiska odpadov, takže myslím si, že my sme za našej vlády novelizovali zákon o odpadoch, teraz si nepamätám presne koľkokrát, ale minimálne päťkrát, kde vo všetkých týchto novelách sme sa snažili práve zabezpečiť to, aby sa predchádzalo vzniku odpadu a aby sa znižovala miera ukladaného odpadu na skládky, čo, samozrejme, sa nám nepodarilo vyriešiť úplne, ale podľa programového vyhlásenia vlády aj nová vláda v tomto chce pokračovať. Ďakujem.
Přidal, Alojz, poslanec NR SR (2014-07-09):
Ďakujem všetkým, ktorí sú na jednej vlne ako ja. A ja by som chcel povedať pánovi kolegovi Martvoňovi, že jednoducho my nerušíme prílohu 1a Zákonníka práce ako, to ostáva. Hovorili ste, že tam robia preto, aby mali vyšší príjem, viete, koľko im dajú za tých dvanásť hodín, čo tam tie ženy sú zotročované doslova? Šesť-sedem euro, šesť-sedem euro, to majú na dve, na tri kávy. Majú problém sa tam dostať do práce ako, pretože spoje nejdú, majú strach o to, čo robia ich deti, kto ich varuje, jednoducho tá nedeľa je pre rodinu veľmi dôležitá. Pán kolega Poliačik, vy ste tu hovorili o Biblii, že dávam dokopy Bibliu, Starý zákon, Nový zákon, odborové zvery, zväzy, Socialistickú internacionálu, jednoducho, pán kolega Poliačik, to zdravý rozum a ľudská prirodzenosť potrebuje raz do týždňa a v Európe je to nedeľa, v Európe je to nedeľa, je to jednoducho kresťanstvo, je tu väčšinové, je tu tá tradícia, tu sa v nedeľu nechodí do školy, v inštitúciách sa nepracuje a raz to zbadáte aj vy, že budete chcieť byť v nedeľu s vašou rodinou doma. Pán kolega Kolesík, ale vy ste zahlasovali za tie sviatky! A čo sa týka toho, že bude nezamestnanosť, jednoducho nie je to pravda, my sme sa rozprávali s pracovníkmi odborového zväzu obchodu a cestovného ruchu, oni nám práve hovorili, že tam v tých reťazcoch je málo zamestnaných, tam tie ženy robia nadčasy 150 hodín, 250 hodín, potom tam robia ešte cez agentúry, oni dokonca vyčítali inšpektorátom práce, že tam nerobia dôslednú kontrolu, jednoducho to nie je tak, tam by bolo ešte treba prijať ženy a tie ženy tam dostávajú 400, 450... (Prerušenie vystúpenia časomerom.)
Laššáková, Jana, podpredsedníčka NR SR (2014-07-09):
Pani poslankyňa Tomanová, nech sa páči.
Danko, Andrej, podpredseda NR SR (2024-01-23):
Pán poslanec Stachura. Pripraví sa pani poslankyňa Ledecká, či pán poslanec Ledecký, ospravedlňujem sa. Poslanec Stachura nie je v sále. Pán poslanec Ledecký, nie je v sále, stráca poradie. Pani poslankyňa Plaváková, ani Plaváková nie je v sále, stráca poradie. Pani poslankyňa Hanuliaková. Skúste... poprosím technikov o presunutie. Vyjdem vám v ústrety ešte v dvoch prípadoch, len, prosím, nepoužívajte to ako obštrukciu potom, dobre? Pani poslankyňa Ha... Rozumiem, že sú zlé cesty. Takže vystúpi pani poslankyňa, môžem meno ešte vás? (Reakcia z pléna.) Pani poslankyňa Mesterová, keby ste ju mohli zaradiť v rozprave. Ale vy ste v ktorom poradí? (Reakcia z pléna.) Áno.
Kvorka, Ján, poslanec NR SR (2017-05-10):
Ďakujem za slovo, pán predseda. V rozprave k uvedenému návrhu zákona nevystúpili žiadni páni poslanci. Pristúpime k hlasovaniu o pozmeňujúcich a doplňujúcich návrhoch z informácie. Pán predseda, dajte hlasovať spoločne o bodoch 1 až 18.
Kollár, Boris, predseda NR SR (2022-09-28):
No keď to neprerokujeme, končíme o siedmej a začíname ráno o deviatej.
Pčolinský, Peter, podpredseda NR SR (2023-06-28):
My sme sa, pán poslanec, dohodli, my sme sa dohodli minulý týždeň, že k tejto veci zaujme stanovisko ústavnoprávny výbor, to stanovisko nie je. Nevieme sa tu dohodnúť, teda neviete sa tu dohodnúť...
Blanár, Juraj, podpredseda NR SR (2022-04-27):
Ďakujem za vaše faktické poznámky, kolegovia. Chcem ešte raz dať do pozornosti vyjadrenie aj členky Súdnej rady, ktoré som citoval, ktoré hovorí samo za seba, a doplním aj kolegu Suska, že to nie sú len profesné organizácie, samotní sudcovia, zamestnanci nesudcovia tých súdov sú významne proti tomu, ale sú tam aj zásadné judikáty Ústavného súdu, ale všímajme si aj, ako sa to vyvíjalo po politickej úrovni. Citoval som vyjadrenie predsedu parlamentu. Ale spomeňme si aj na vyjadrenie pani podpredsedníčky vlády Remišovej, pod ktorú patrila pani ministerka donedávna, ktorá označila túto reformu, že to už nie je reforma, pretože to, čo v tej finálnej fáze pani ministerka predložila, tak to už je len taká hra na reformu len preto, aby sme finančné prostriedky vyčerpali. Áno, súhlasím, že finančné prostriedky je potrebné investovať, ale nerobiť to len tak, že budeme teraz investovať do budov, ale na tú hlavnú stránku, ktorá má zefektívniť súdnictvo, a to je ten personál, digitalizácia, infraštruktúra práve tá informačná, ktorá je veľmi dôležitá, tak tam je to absolútne podcenené a na to poukazovali predovšetkým sudcovia. A náš pozmeňujúci návrh práve reflektuje túto požiadavku, a preto ak to má Slovenská republika platiť späť, pretože to bude pôžička, ktorú musíme splácať, tak je potrebné, aby jednoducho bol prijatý takýto pozmeňujúci návrh, ktorý aj poukazuje na to, že plán obnovy a udržateľnosti jednoducho bol ušitý horúcou ihlou. A my sme na to niekoľkokrát zvolávaním mimoriadnych schôdzí aj poukazovali. Dnes vidíme výsledok, kde sa teraz horúcou ihlou niečo upieklo len preto, aby sa mohol jeden míľnik pustiť na vyplatenie z plánu podpo... (Prerušenie vystúpenia časomerom.)
Hlina, Alojz, poslanec NR SR (2015-06-17):
Ďakujem pekne. Nuž, ľudia, občania tejto krajiny, čujte, aké máte to šťastie, že v žijete v krajine, kde sa piesok lial a voda sypala. Či ako je to? Žijete v krajine, proste bolo vám dopriate, narodili ste sa do krajiny, kde neexistuje korupcia. Naozaj. Je to, je síce v obkľúčení iných krajín, kde existuje korupcia, ale my sme tu ostrovom slobody, ostrovom bezkorupčným, ostrovom cnostných občanov plných ideálov a napriek tomu obkľúčeniu proste u nás neexistuje korupcia. My sme naozaj fantastická krajina a musí vám byť cťou tu žiť. To, že sa zjavil nejaký Wänke, to bola len chyba v systéme, keby nebolo Wänkeho a jeho kompótov nešťastných, tak to platí absolútne, absolútne, že to je fantázia tu vôbec žiť, vládne nám svätý František, sekunduje mu Matka Tereza, za predsedníckym pultom Národnej rady sedia pomazaní, proste je naozaj to preto, to ešte tí utečenci z tej Eritrey nevedia, lebo to je, o Slovensku sa veľa nehovorí. Ale to len bude peklo, keď presiakne tá informácia, že tu existuje niekde krajina, kde neexistuje korupcia, kde sa piesok lial a voda sypala a nebo bolo už na zemi. Proste aj na to možno by sme mohli niečo nájsť, aby sme tento imidž tejto fantastickej krajiny možno čiastočne naštrbili, lebo sa staneme naozaj vyhľadávaným cieľom, absolútnou... (Prerušenie vystúpenia časomerom.)
Glváč, Martin, podpredseda NR SR (2017-03-23):
Ďakujem. Vyhlasujem všeobecnú rozpravu za skončenú. Chce k rozprave pán navrhovateľ? Nech sa páči.
Kollár, Boris, predseda NR SR (2022-10-06):
Ďalšia faktická, pán poslanec Podmanický.
I. Varga, poslanec: (2007-10-16):
Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa jeho prvé prerokovanie uskutoční. Predseda Národnej rady posúdil uvedený návrh podľa § 70 ods. 1 zákona o rokovacom poriadku a zaradil ho na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona o rokovacom poriadku, ako i ostatné a ďalšie náležitosti určené v legislatívnych pravidlách. Z hľadiska vecného tento predložený návrh zákona rieši závažnú problematiku, ktorá sa týka zlepšenia možnosti bývania a ďalšieho podnikania v stavebníctve a v bytových otázkach. Pán predsedajúci, prosím, otvorte rozpravu k uvedenému návrhu.
Suja, Miroslav, poslanec NR SR (2021-03-18):
Ďakujem za slovo, pán predsedajúci. Tak ak tomu dobre rozumiem, pán Vigoda neurobil nič. Odteraz jeho náhradník neurobil nič, ale pracuje sa na tom, zasadli tie tímy, ak som dobre porozumel z tých pätnástich minút, čo ste asi rozprávali. Ale chcem sa spýtať: Hovoríte, že s pánom Vigodom ste boli blízki priatelia, už nie ste? (Prerušenie vystúpenia predsedajúcim.)
Kuffa, Štefan, poslanec NR SR (2020-09-24):
... hlavne v tom, že sa stáva hlavným mestom Izraela a na ten vonkajší prejav alebo ten znak presťahoval z Tel Avivu svoju ambasádu do Jeruzalema, ja som sa veľmi tešil. Pán minister, tak ako ste tu boli vyzvaný pánom kolegom Tarabom, ja sa tiež k tej výzve prikláňam, aby aj slovenská ambasáda bola podľa možnosti etablovaná v meste Jeruzalem. Tak ako to Tomáš spomenul, že aj Európa alebo aj my, aj náš slovenský národ vychádza zo židovsko-kresťanskej tradície, skúsme to takto potvrdiť. Tento Blízky východ je, je veľmi komplikovaný a vstupovať do toho aj veľakrát nekompetentne a možno ľudí, ktorí sú neznalí tejto problematiky, je to veľmi-krát veľa zložité. Tí ľudia, ktorí neboli na Blízkom východe a nezažili túto krajinu zblízka, ja som mal tú česť a človek, musím to tak povedať (povedané s úsmevom), je to akoby úplne nejaký iný nový svet. V mnohom sú nám naozaj tieto krajiny ako príkladom, zvlášť aj Izrael.
Pčolinský, Peter, doterajší podpredseda NR SR (2023-10-25):
Pán poslanec Marián Čaučík.
P. Hrušovský, predseda NR SR: (2005-09-13):
Otváram rokovanie 48. schôdze Národnej rady Slovenskej republiky. Chcem vás informovať, že o ospravedlnenie svojej neúčasti požiadal pán poslanec Kiňo a na zahraničnej pracovnej ceste je pani poslankyňa Angyalová. Schôdzu som zvolal s jedným bodom programu, a to správa Mandátového a imunitného výboru Národnej rady Slovenskej republiky o nastúpení náhradníkov za zaniknutý a neuplatňovaný mandát poslanca Národnej rady Slovenskej republiky, a druhý bod sľub poslanca, ako aj zaradenie poslanca do výborov. Prosím, páni poslanci, mal som niekoľko námietok voči fungovaniu hlasovacieho zariadenia. Tak poprosím vás ešte raz, pred schôdzou, pred hlasovaním vytiahnite svoje hlasovacie karty z hlasovacieho zariadenia a vložte ich na miesto na to určené. A poprosím vás, tí, ktorí chodia na obed alebo niekde inde a máte znečistené hlasovacie karty, zvlášť tú časť magnetickú, alebo poliate nejakým nápojom (smiech v sále), očistite si hlasovacie karty preto, lebo technika je citlivá na akékoľvek zásahy do hlasovacej karty. Všetci tak urobili? (Reakcie z pléna.) Aj tak. Prosím, páni poslanci, prezentujme sa a hlasujme. Prosím technikov, skontrolujte pána poslanca Stanislava Škodu, jeho hlasovacie zariadenie. Je vykázaný na hlasovaní? Prosím, páni poslanci, zopakujeme ešte raz prezentáciu. (Prezentácia.) 71 poslancov prítomných. Národná rada nie je uznášaniaschopná. Pán poslanec Mikloško. Páni poslanci, prerušujem...
Droba, Juraj, poslanec NR SR (2015-02-10):
Vážený pán kolega, na úvod chcem povedať, že oceňujem zmierlivý tón a vecnosť. Myslím, že ste poukázali na vec, ktorá naozaj niekedy mnohým z nás chýba, a to je snaha vidieť argumenty druhej strany a zamýšľať sa nad nimi. Naozaj oceňujem. Obsahovo, viete veľmi dobre, že teraz poviem, že 90 % z toho, čo ste povedali, tak s tým sa nikdy nebudem vedieť stotožniť, ja mám presne opačný názor ako vy. Ste sa trošku aj sťažovali na to, že pravičiari väčšinou chodia do médií. Ja si pamätám už minimálne tri televízne diskusie, kde sme my dvaja spolu diskutovali, takže, takže občas sa tam vyskytnete aj vy a myslím, že tomu bude tak aj ďalej. Čo sa týka obsahu, tak sa dotknem, dotknem sa Ukrajiny a Ruska. Tým, čo ste hovorili, ja som mal pocit, že vy ako keby ste upierali právo Ukrajincom a Ukrajine na sebaurčenie a na ďalšie smerovanie tej krajiny. Vy v podstate potvrdzujete nejaký historický ruský nárok na, spomínali ste slovo ako buffer zone a podobne. Ja som, ja som na Majdane bol, vy ste ma za to aj kritizovali, samozrejme. A ja som stretával bežných Ukrajincov, nestretol som žiadnych fašistov, respektíve videl som tam zopár bláznov so zástavami, ale takíto kotlebovci a podobní prídu aj na akékoľvek verejné podujatia, ktoré sa konajú na Slovensku. Takže je to jednoducho súčasť týchto verejných zhromaždení, ktorá je síce nechcená, ale, ale je tam. Ja som naozaj stretával iba normálnych Ukrajincov, ktorým nejde o nič iné, len aby žili v krajine bez korupcie, aby žili v krajine, ktorá smeruje na Západ, ktorá vykáže trošku lepšiu prosperitu, ako majú momentálne. Čo sa týka Ruska, tak existoval donedávna Russia – NATO Council, Rusi boli prizývaní k stolu od začiatku a boli braní ako plnohodnotný partner. To, že sa oni rozhodli tým partnerom nikdy nebyť, to bolo rozhodnutie... (Prerušenie vystúpenia časomerom.)
Laurenčík, Milan, podpredseda NR SR (2020-12-04):
Pán poslanec Alojz Baránik.
Blaha, Ľuboš, podpredseda NR SR (2023-11-24):
Nikto vás neprerušuje. Pán poslanec pokračujte, nech sa páči.
Laurenčík, Milan, podpredseda NR SR (2021-05-03):
Pán poslanec, máte reagovať na predrečníka.
Jurinová, Erika, podpredsedníčka NR SR (2014-11-08):
Prosím vás, dve minúty, ak by ste mohli pánovi poslancovi Mihálovi dať. Máte, pán poslanec, hotovo. (Ruch v sále.)
Laurenčík, Milan, podpredseda NR SR (2021-06-18):
Nie, nie, to jakože tento bod, týmto bodom dneska skončíme. Ja som to tak pochopil, že pán poslanec Kuffa keby tu bol, dokončí svoju reč, dávam záverečné slovo jednému, druhému a hlasovanie bude v utorok. Áno.
Richter, Ján, poslanec NR SR (2023-11-14):
Chcem v prvom rade poďakovať za všetky pripomienky, ktoré k tomu môjmu vystúpeniu tu zazneli. Ja sa pokúsim pomenovať jeden základný problém. Priatelia, my tu dnes neriešime otázku, čo doplniť, čo zmeniť v programovom vyhlásení vlády. My máme jednu jedinú možnosť, schváliť, alebo neschváliť. To je rozdiel medzi ostatnými zákonmi, ktoré budeme v priebehu volebného obdobia prerokovávať, pretože tam je možnosť vylepšovať, pripomienkovať, ale programové vyhlásenie vlády buď sa schváli, alebo sa neschváli. To znamená, že z tohto titulu ja nebudem reagovať. To sú skôr otázky, ktoré by si mali poznačiť členovia vlády, ktoré tu zazneli. Ale oni sa asi opätovne dostanú na svetlo sveta, keď sa budú predkladať sem do pléna jednotlivé vykonávacie predpisy, to znamená návrhy zákonov ako také. A čo sa týka tých finančných otázok, viete, programové vyhlásenie vlády a štátny rozpočet, ktorý tu bude v decembri, veľmi úzko súvisia. To znamená, ten štátny rozpočet musí dať odpoveď na viaceré otázky, z čoho to financovať. Ale predsa len možno tri poznámky k tým vystúpeniam, pretože si myslím, že tu je treba zareagovať. Automatizácia a vplyvy, my máme rozpracovaný veľmi pekne, len mi je ľúto, že predchádzajúca vláda alebo tie tri vlády, čo tu boli, vôbec s tým nepracovali, ktorý sa týka štvrtej priemyselnej revolúcie. Keď bolo Slovensko predsedajúca krajina, hlavná téma všetkých ministrov práce z celej Európy tu v Bratislave bola práve štvrtá priemyselná revolúcia. Tam sú zriadené cez projekt, je tam národná sústava povolaní, ktorá hovorí o tom, aké nové povolania bude štvrtá priemyselná revolúcia prinášať, a je ich viac ako tisíc. A zároveň je tam národná sústava kvalifikácií, ktorá dáva odpoveď, ako dosiahnuť cez vzdelanie, aby sme naplnili tie predpoklady pre tie nové, nové povolania. To znamená, len sa k tomu treba vrátiť a postupne v tom pokračovať... (Prerušenie vystúpenia predsedajúcim.)
M. Číž, podpredseda NR SR: (2007-12-11):
(Hlasovanie.) Prítomných 144 poslancov, za návrhy 142 poslancov, proti 1 poslanec, zdržal sa 1 poslanec. Konštatujem, že tieto návrhy sme schválili.
F. Mikloško, poslanec: (2008-05-16):
20. marca 2008 bola Kancelárii Národnej rady zástupcami petičného výboru odovzdaná petícia občanov za prijatie Zmluvy medzi Slovenskou republikou a Svätou stolicou o výhrade vo svedomí. Preverovaním sa zistilo, že petícia spĺňa náležitosti v zmysle zákona o petičnom práve, ako aj v zmysle § 133 ods. 3 rokovacieho poriadku, teda podpísalo ju viac ako stotisíc občanov. Predseda Národnej rady v súlade s § 133 ods. 1 rokovacieho poriadku svojím rozhodnutím č. 608 pridelil predmetnú petíciu na prerokovanie zahraničnému výboru, výboru pre kultúru a médiá a výboru pre ľudské práva, národnosti a postavenie žien ako gestorskému výboru. Všetky určené výbory petíciu prerokovali a zhodne odporúčali Národnej rade zobrať ju na vedomie, ako je to uvedené v záverečnej časti spoločnej správy. Gestorský výbor na základe stanovísk výborov taktiež odporúča Národnej rade zobrať na vedomie petíciu občanov. Návrh na uznesenie Národnej rady je v prílohe spoločnej správy. Pani predsedajúca, otvorte, prosím, rozpravu.
Krúpa, Juraj, poslanec NR SR (2020-12-09):
Ďakujem. Výbor pre obranu a bezpečnosť k návrhu ústavného zákona o bezpečnosti štátu sa uskutoční ihneď v miestnosti č. 34.
Mihál, Jozef, poslanec NR SR (2013-10-16):
Mám námietku.
Figeľ, Ján, podpredseda NR SR (2013-12-12):
S ďalšou faktickou, nech sa páči, Miroslav Číž.
Choma, Igor, poslanec NR SR (2018-10-18):
Ďakujem pekne, pani predsedajúca. Vážené dámy, vážení páni, kolegovia, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o obecnom zriadení a v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií, s ktorým sa stotožňujem, pretože aj ja si myslím, že návrh má dopad na rozpočet verejnej správy. Zo znenia uvedeného návrhu zákona je zrejmý účel navrhovanej úpravy. A vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby zákon alebo návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pani predsedajúca, otvorte, prosím, všeobecnú rozpravu.
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 147, za 100, zdržalo sa 47 poslancov. Uznesenie sme schválili. A teraz, prosím, aby ste dali hlasovať o návrhu uznesenia k správe o hodnotení plnenia pravidiel rozpočtovej zodpovednosti za rok 2017 (tlač 1118). (Hlasovanie o návrhu uznesenia k Správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2017 , tlač 1118.)
Jurík, Beáta, poslankyňa NR SR (2024-01-19):
Ďakujem za slovo a, samozrejme, aj kolegyni poslankyni Marcinkovej za to, že opäť pripomenula, o čo skutočne v tomto návrhu zákona ide, ako nezmyselné je, že chcú tieto šialené zmeny presadiť dokonca v skrátenom legislatívnom konaní. Kolegyňa sa venovala najmä tej časti o ľudských právach a ja už neviem, akým iným slovom ako cynické sa to dá nazvať, keď v odôvodnení používajú tento argument o ľudských právach a pritom dôsledok prijatia tohto zákona bude presný opak a síce, že ľudské práva budú porušované a dokonca, keď sa tak stane, tak ani nepríde adekvátna odpoveď právneho systému. A áno, pred dvoma dňami sme sa dozvedeli o hroznom porušovaní ľudských práv detí v reedukačných centrách, ktoré teda aj kolegyňa Marcinková spomínala, kde deti žijú v katastrofálnych podmienkach, pripomínajúcich súostrovie Gulag, a teda dúfam, že nám je v tomto prípade jasné, kto sú tie skutočné obete. Tým ale táto vládna garnitúra nechce pomôcť, nepomáha. Práve naopak, veď to nie sú ich ľudia. A to je nielen smutné a odsúdeniahodné, ale opakujem, aj veľmi cynické. A ako tu už bolo viacnásobne povedané, zákon, ktorý sa chystajú prijať, nerieši situáciu skutočných obetí, či už spomínaných detí, alebo aj všetkých tých obetí rodovo podmieneného násilia, alebo iných typov násilia a dokonca tým znižovaním trestov, ktoré navrhuje, ešte viac odkrojí z pomoci a podpory obetiam trestných činov, ktorá zatiaľ existuje. A pán Sulík už predo mnou spomínal niekoľko príkladov. Tak na záver iba použijem slová klasika a konkrétne nášho predsedu klubu. Tento akože parlament príjme akože novelu o akože obetiach, ale amnestie pre páchateľov trestných činov akože nebudú, tie budú skutočné. Ďakujem. (Potlesk.)
P. Hrušovský, podpredseda NR SR: (2001-09-20):
(Hlasovanie.) Prítomných 131, za návrh 131. Bod 1 sme schválili.
M. Číž, podpredseda NR SR: (2007-06-20):
Teraz dávam slovo spoločnému spravodajcovi z výboru pre pôdohospodárstvo, životné prostredie a ochranu prírody pánovi poslancovi Antonovi Korbovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Máte slovo.
V. Veteška, podpredseda NR SR: (2004-03-16):
Zároveň mi dovoľte, aby som vás informoval o tom, že predseda Národnej rady Slovenskej republiky zvoláva poslanecké grémium, ktoré sa uskutoční o 13.45 hodine. Ďakujem. (Prerušenie rokovania o 12.02 hodine.) (Pokračovanie rokovania o 14.13 hodine.)
Grendel, Gábor, podpredseda NR SR (2020-10-14):
Pán poslanec Kočiš s faktickou.
Baláž, Vladimír, poslanec NR SR (2024-02-27):
Ďakujem, ďakujem pekne. Využijem túto príležitosť tejto filozofickej debaty a do vášho armamentaria, pán kolega Hlina, vám ponúkam jednu z najkrajších myšlienok Immanuela Kanta, toho fantastického filozofa, neni to tehla na kant, je to naozaj človek, ktorý stojí za to, aby ste si ho prečítali. A tá myšlienka stojí takto: Len dve veci ma vedia nadchnúť neuveriteľným blahom. Hviezdne nebo nado mnou a morálna kvalita vo mne.
B. Bugár, podpredseda NR SR: (2006-02-02):
(Hlasovanie.) Prítomných je 139 poslancov, za 63, proti 52, zdržalo sa 23, nehlasoval 1. Procedurálny návrh sme neschválili.
Laurenčík, Milan, podpredseda NR SR (2021-09-24):
Teraz dávam slovo spoločnému spravodajcovi z výboru pre pôdohospodárstvo a životné prostredie pánovi poslancovi Jánovi Szőllősovi, aby informoval Národnú radu o výsledku rokovania výborov o tomto návrhu zákona, aby odôvodnil návrh, ako aj stanovisko gestorského výboru. Pán poslanec, nech sa páči, máte slovo.
Danko, Andrej, predseda NR SR (2017-10-11):
Ešte raz poprosím o zapojenie nového času pre pána poslanca a výslovne vás upozorňujem, aby ste reagovali na faktické poznámky a držali rokovací poriadok. Pán Dostál, darmo sa hneváte.
Fico, Robert, poslanec NR SR (2020-12-02):
Pán podpredseda, ja som predložil písomne návrh kvôli ekonomike času, aby sme voľbu pod tlačou 339, ktorá má ísť teraz, vykonali súčasne s voľbou, ktorá je uvedená ako tlač 338 a 340, to je voľba predsedov výborov a voľba generálneho prokurátora, pretože teraz budeme hodinu a pol sčítavať hlasy a stratíme čas. Logiku má pokračovať v rozprave o štátnom rozpočte a potom zajtra alebo pozajtra hlasovať alebo voliť členov Rady pre vysielanie a retransmisiu. Iba kvôli ekonomike času. Ďakujem pekne.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 138 poslancov, za 94, proti 5, zdržalo sa 39. Uvedený návrh sme schválili.
Malatinec, Roman, poslanec NR SR (2023-12-20):
Pán predsedajúci, teraz môžeme pristúpiť k hlasovaniu o návrhu pána poslanca Dostála odložiť rokovanie o návrhu zákona na schôdzu Národnej rady Slovenskej republiky so začiatkom 30. januára 2024.
Gašpar, Tibor, podpredseda NR SR (2024-09-13):
Ďakujem spoločnému spravodajcovi. Otváram rozpravu. Do rozpravy som dostal dve písomné prihlášky. Za klub Progresívne Slovensko vystúpi pani poslankyňa Jaurová. Nech sa páči, máte slovo.
P. Paška, predseda NR SR: (2007-10-19):
(Hlasovanie.) 135 prítomných, 79 za, 43 proti, 13 sa zdržalo. Konštatujem, že sme schválili vládny návrh zákona o úžitkových vzoroch a o zmene a doplnení niektorých zákonov. Dámy a páni, chcem vás požiadať o súhlas s určitými zmenami programu, preto vás poprosím o pozornosť. Najprv vás chcem informovať, že budeme pokračovať, po tom ako dnes poobede prerušíme rokovanie 14. schôdze, v utorok o 9.00 hodine. Zároveň sa chcem spýtať, či je všeobecný súhlas na to, aby sme bod 56, to je tlač 363, je to zákon ministra zdravotníctva, vzhľadom na zahraničnú cestu ministra prerokovali v utorok o 14.00 hodine ako prvý bod programu a potom ešte ďalej body 62, 63 a 64 ministra hospodárstva takisto z dôvodu jeho zahraničnej pracovnej cesty, sprevádza pána prezidenta, aby sme prerokovali vo štvrtok 25. 10. po prerokovaní bodov ministra financií, ktoré sú rovnako určené na tento deň. Pýtam sa, či je na to všeobecný súhlas. Nie je. Budeme hlasovať o návrhu, ktorý som predniesol. Prezentujeme sa a hlasujeme. O návrhu, tak  ako som ho predniesol, budeme hlasovať. (Hlasovanie.) 132 prítomných, 79 za, 29 proti, 22 sa zdržalo, 2 nehlasovali. Konštatujem, že sme odsúhlasili zmeny v programe 14. schôdze, tak ako som ich predniesol. Ďakujem pekne. Budeme pokračovať v prerušenej... (Hlas z pléna.) Pán poslanec Novotný, máte procedurálny návrh? Nech sa páči.
Sabo, Michal, poslanec NR SR (2023-12-20):
Ďakujem, pán predsedajúci. Vďaka, Inga, za to, že si pekne podotkla, že táto vláda je vláda cúvania, nie je vláda napredovania, že táto vláda dostatočne nereflektuje okrem mnohého iného aj na zelenú transformáciu, na ktorú má Slovensko k dispozícii, a my to tak v PS-ku radi opakujeme a zdôrazňujeme a podčiarkujeme a nasvecujeme, do konca tohto desaťročia viac ako 15 mld. eur a tie sú určené iba na tento konkrétny účel. Zelená transformácia ako príležitosť dohnať napr. investičný dlh ako v priemysle, tak zároveň je to príležitosť, ako zlepšiť, dnes som to už spomínal, zopakujem to opäť, energetickú efektívnosť verejných budov, pretože, už to bolo povedané pred chvíľou, hĺbkovú obnovu potrebujú nielen nemocnice, ale tú hĺbkovú obnovu potrebujú aj školské zariadenia, čo na konci dňa môže, samozrejme, priniesť tie benefity ako v tej samotnej energetickej efektivite, tak radikálne úspory energií, financií, má to environmentálne benefity, ale ono je to pre mňa aj otázkou dôstojnosti, nielen ako konkrétne sa vzdelávajú naši žiaci a naše žiačky, ale v akom prostredí a v akých podmienkach pracuje pedagogický a nepedagogický personál. Aj o tom je tá atraktivita profesie, ktorú si spomínala. Čiže zelená transformácia aj napriek tomu, že časť koalície ju vykresľuje opakovane ako tu, tak na sociálnych sieťach ako jedno radikálne arcizlo, tak nie, zelená transformácia je pre nás príležitosťou ako naozaj skokovito zlepšiť kvalitu života, zdravia, životného prostredia, verejných financií et cetera et cetera. Všetky vyspelé krajiny tomu rozumejú, všetky vyspelé krajiny na to reflektujú a masívne využívajú všetky dostupné zdroje, investujú do zelenej transformácie, pretože každej jednej lucídnej vláde musí byť a vlastne aj je jasné, že keď sa chopí tejto príležitosti, tak bude úspešnou a v budúcnosti aj konkurencieschopnou krajinou. No musíme konštatovať, že nateraz toto nie je príbeh tejto krajiny. Ešte raz vďaka za tvoj príspevok.
Fronc, Martin, poslanec NR SR (2014-12-12):
No, ďakujem pekne. Nie je jednoduché udržať chladnú hlavu, ale, pán minister, jako dlho ste ministrom? 2,5 roka, viac ako 2,5 roka, a zrazu čosi zistíte u vás, vytiahnete nejakú kauzu exministra Figeľa. Viete, ja by som vám rád pripomenul, že v tejto chvíli odvolávame vás, pán minister Počiatek, a vy máte obhájiť svoj postup. A mne nedá, aby som vám nepovedal, že čo pokladám osobne za veľmi dôležité, to, že ten tender bol predražený, že bol 6,15 %, ako to bolo vyrátané, robí to za tých 13 rokov 100 mil. korún. 100 mil. korún, to by ste hneď mohli o ďalších 10 % (reakcia z pléna), euro, pardon, to by ste hneď o ďalších 10 % mohli zvýšiť platy učiteľom. A ja by som veľmi rád počul zdôvodnenie, že to nie je také neprimerané. A, pán minister, vy ste to odbavili totižto len jednou jedinou vetou, ste povedali, že banky majú iný systém. No tak to je trochu málo na to, aby som to vnímal ako dôveryhodné. A rád by som ešte počul, a počkám si, či dáte podstatne lepšie vysvetlenie na tých 100 mil. eur. Ďakujem.
Grendel, Gábor, podpredseda NR SR (2022-11-30):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Ján Oravec a pán poslanec Marián Viskupič v tomto poradí. Končím možnosť prihlásiť sa ústne do rozpravy. Nech sa páči, ako prvý vystúpi v rozprave pán poslanec Ján Oravec. Od rečníckeho pultu v prípade rozpravy. Nech sa páči.
Laššáková, Jana, podpredsedníčka NR SR (2014-03-28):
Ďakujem. Ďakujem pekne, pán navrhovateľ, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Jozefovi Mikušovi. Nech sa páči, pán poslanec.
Mizík, Stanislav, poslanec NR SR (2019-01-31):
Ďakujem za slovo. Pán Dostál, stále hovoríte o tej svojej vysnívanej liberálnej demokracii. Už vám sme to neraz vysvetľovali. Choďte sa pozrieť na výsledky liberálnej demokracie do Švédska a uvidíte, kam to dopracovala tá vaša slávna liberálna demokracia. Choďte do Švédska, do Malmö, ďalších miest, uvidíte tam polovičný kalifát. Jednoducho zážitkové poznanie vám možnože pomôže alebo otvorí oči, pokiaľ nie ste skrytý islamista. Ďakujem za slovo.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 143, za 131, proti 1, zdržalo sa 11. Konštatujem, že sme tento návrh schválili. Ďalej budeme pokračovať o bode 34 schváleného programu, ktorým je prvé čítanie o vládnom návrhu zákona, ktorým sa mení a dopĺňa Občiansky zákonník, tlač 1603. Prosím spravodajcu z ústavnoprávneho výboru poslanca Tibora Bernaťáka, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov , tlač 1603.)
Laurenčík, Milan, poslanec NR SR (2016-04-19):
Ďakujem za slovo, pán predseda. Pán poslanec Galko, chcel by som zdôrazniť ešte jednu vec z tvojho vystúpenia. Niekde som čítal na internete, výčitku predsedu MOST-u – HÍD Bélu Bugára, že sa o ňom šíria nenávistné reči, teda o ňom, o jeho strane, o strane SIEŤ a ľudia im prajú zlé veci. Sledujem reakcie, postoj politikov a takisto aj bežných ľudí, občanov, ale voči Bugárovi, Procházkovi, Žitňanskej, tam neprevládajú nenávistné veci, ale skôr je tam sklamanie, zhrozenie a zvyčajne zhnusenie. A zhnusenie to nie je nenávisť. V týchto dňoch máme možnosť v priamom prenose vidieť, ako sa dá prakticky v okamihu navždy zničiť skvelá povesť budovaná dvadsaťročným, sympatickým kukučom a nekonfliktnosťou v prípade Bélu Bugára, desaťročným odborným, protikorupčným profilovaním v prípade pani Žitňanskej a výborným výsledkom v prezidentskej kampani v prípade Rada Procházku. Pavol Frešo doviedol v minulom období kedysi pravicovú vlajkovú loď SDKÚ k 0,2 %, lebo korupčnej chobotnici predal post šéfa NKÚ. Nože, kto si dnes spomenie na Pavla Freša? Hovorím, nikto. Som však presvedčený, že trojica Bugár, Procházka a Žitňanská, na to si budú spomínať ešte aj naše deti, ktoré sa nám nevrátia zo zahraničia, prípadne do toho zahraničia budú musieť odísť. Vznikla nám tu totiž koalícia-zlepenec, výraz, ktorý Robert Fico tak často a s obľubou používal za čias vlády Ivety Radičovej. Táto koalícia, tento zlepenec je zlepená veľmi silným a pevným... (Prerušenie vystúpenia časomerom.)
Bugár, Béla, podpredseda NR SR (2017-11-28):
Nech sa páči, prezentujme sa a hlasujeme o bodoch zo spoločnej správy, tak ako uviedol pán spravodajca. Nech sa páči. (Hlasovanie.) Prítomných 139, za 104, proti 2, zdržalo sa 33 poslancov. Konštatujem, že tieto návrhy zo spoločnej správy sme schválili. Nech sa páči.
Martvoň, Anton, poslanec NR SR (2012-09-25):
Ďakujem pekne. V podstate ja plne súhlasím s vystúpením alebo s väčšou časťou vystúpenia pána poslanca Matoviča. Naviac by som dokonca dodal ešte to, že úplne tento návrh ide od reality. Som toho názoru, že ten problém, že máme skorumpovaných skúšobných komisárov, poprípade niekoho v polícii, a dostávajú vodičské preukazy ľudia, ktorí jednoducho sa nevedia naučiť tie testy, alebo nevedia čítať a písať, sa rieši miesto toho, aby sa naháňali, alebo teda trestnoprávne vyviedli, vyvodili zodpovednosť a dôsledky pre skorumpovaných komisárov, sa rieši takýmto návrhom, ako je predložený, že radšej zavedieme teda minimálne vzdelanie na udelenie vodičského oprávnenia. Podľa môjho názoru mi to pripadá dosť zvrátené. Ak budeme takto všetko riešiť, takýmto spôsobom korupciu pri niečom tým, že tí ľudia, ktorí s tým nič nemajú, za to potom zodpovedajú, tak to ďaleko nedotiahneme a bude to tu zaujímavo vyzerať. Možno ako v Kocúrkove. Dovolím si však ešte upozorniť na jeden fakt. Už v tomto parlamente bol jeden poslanec, ktorý kvôli tomu, že ženy spôsobovali dosť nehôd, tvrdil, že ženy majú chodiť po krajnici na aute v pravom pruhu. Myslím si, že tento návrh sa dostáva do takej istej kategórie.
Bugár, Béla, podpredseda NR SR (2016-10-26):
Pán poslanec Poliačik, môžte reagovať na faktické.
Grendel, Gábor, podpredseda NR SR (2022-05-03):
Ďakujem. Dávam hlasovať o procedurálnych návrhoch v poradí, v akom zazneli. Takže najprv o procedurálnom návrhu pána poslanca Šipoša. Prosím, prezentujme sa a hlasujme. (Hlasovanie.) Prítomných 81 poslancov, za 80, proti nikto, nezdržal sa nikto, 1 nehlasoval. Konštatujem, že tento procedurálny návrh sme schválili. A ešte dávam hlasovať o procedurálnom návrhu pani poslankyne Zemanovej. Prosím, prezentujme sa a hlasujme. (Hlasovanie.) Prítomných 84 poslancov, za 82, proti 1, nezdržal sa nikto, 1 nehlasoval. Aj tento procedurálny návrh sme schválili. Budeme teda pokračovať v rokovaní o žiadosti Generálnej prokuratúry Slovenskej republiky o vydanie súhlasu na vzatie do väzby poslanca Národnej rady, tlač 1010, faktickými poznámkami. Ako prvý s faktickou poznámkou pán poslanec Takáč, ale počkajme ešte chvíľu, kým sa kolegovia utíšia. Kolegovia, porosím vás, aby ste sa utíšili a viedli diskusie mimo rokovacej sály. V opačnom prípade budem musieť prerušiť schôdzu a opäť sa to natiahne o ďalší zbytočný čas. Tak nech sa páči, pán poslanec Takáč. (Pokračovanie v rokovaní o žiadosti Generálnej prokuratúry Slovenskej republiky o vydanie súhlasu na vzatie do väzby poslanca Národnej rady Slovenskej republiky , tlač 1010.)
Bugár, Béla, podpredseda NR SR (2017-12-06):
Na vystúpenie pána premiéra trinásť poslancov, končím možnosť sa prihlásiť. Posledný bol pán poslanec Kvorka. Takže pán poslanec Nemky, nech sa páči. (Reakcia z pléna.) Pardon, pán poslanec Nemky, vy ste chceli... (Reakcia z pléna.) Ešte raz, chceli ste do... (Reakcia z pléna.) Faktickú, dobre, tak potom dostanete na koniec faktickú možnosť. Pán poslanec Mazurek, nech sa páči, ako prvý.
Senko, Ján, poslanec NR SR (2013-03-13):
V dnešnej rozprave boli podané pozmeňujúce návrhy, vzhľadom k tomu dajte, pani predsedajúca, najskôr hlasovať o skrátení lehoty.
Ježík, Jozef, poslanec NR SR (2019-03-28):
Týmto sme hlasovali o všetkých pozmeňujúcich návrhoch. Pán predseda, v zmysle zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Danko, Andrej, predseda NR SR (2019-04-02):
Otváram všeobecnú rozpravu. Do rozpravy som nedostal žiadnu písomnú prihlášku. Pred vystúpením pani navrhovateľky sa pýtam, či sa chce prihlásiť niekto ústne. Nie. Takže uzatváram možnosť prihlásenia. A, pani navrhovateľka, nech sa páči.
Fořt, Stanislav, poslanec NR SR (2010-11-04):
Ako pokračujú jednotlivé rokovacie dni, tak si všímam takú prepojenosť ideologickú medzi návrhmi, ktoré sa týkajú rôznych sektorov hospodárstva. Nedávno tu bola diskusia medzi pani Vaľovou a Gibalovou ohľadom domovov dôchodcov, dnes o bankách a vyskočilo mi to v dnešnej rozprave opäť, že dochádza tu k takej zámene o tom, že čo sú to rovnocenné podmienky, čo sú to privilegované podmienky a ako keby strana SMER a predkladatelia návrhov sa snažili snahu o dosiahnutie rovnocenných podmienok na trhu pre subjekty, ktoré na ňom pôsobia nazývať, že ide o nedotknuteľnosť vybraných subjektov alebo ide o ich privilegované postavenie. Takže rád by som počul rozlíšenie aj od predstaviteľov strany SMER, kedy sa jedná o privilegované a kedy sa jedná o rovnocenné postavenie. A ešte využijem pol minúty, ktorú mám na to, aby som sa spýtal naozaj predkladateľov tohto návrhu zákona, aké dopady očakáva na zamestnávateľov, na vkladateľov, na ľudí, ktorí splácajú hypotéky a ako aj na štátny rozpočet, čo sa týka dane z príjmu právnických osôb, konkrétne myslím tým, bánk. Ďakujem.
Gröhling, Branislav, poslanec NR SR (2017-04-05):
... po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rad navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rad Slovenskej republiky pre financie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 5. mája 2017 a gestorský výbor do 9. mája 2017. Prosím, pani predsedajúca, otvorte všeobecnú rozpravu.
Glváč, Martin, podpredseda NR SR (2017-09-11):
Ďakujem. S faktickými poznámkami nikto. Ukončujem možnosť prihlásiť sa. V rozprave ešte vystúpi navrhovateľ. Nech sa páči.
Pellegrini, Peter, podpredseda NR SR (2020-05-13):
Ďakujem veľmi pekne. Otváram rozpravu k tomuto bodu. Konštatujem, že som dostal jednu písomnú prihlášku. Do rozpravy sa prihlásil pán Erik Tomáš, ktorého ale neevidujem v sále ako prítomného, preto stráca toto poradie ako písomne prihlásený. Pýtam sa teraz, kto sa hlási do rozpravy ústne? Nik. Končím možnosť... (Reakcie z pléna.) Áno, pán poslanec Saloň, pán poslanec Susko. Dvaja páni poslanci. Končím možnosť prihlásiť sa do rozpravy. Pán poslanec Saloň, nech sa páči, ako prvý v rozprave.
M. Číž, podpredseda NR SR: (2006-09-07):
Vzhľadom na to, že po skončení tohto bodu spravidla ešte páni poslanci zvyknú konzultovať s ministrami a plus potrebujeme prepnúť technické zariadenie, takže vyhlasujem veľmi krátku 5-minútovú technickú prestávku, po ktorej pokračujeme v ďalšom programe. (Prestávka.) (Po prestávke.) Tretí deň rokovania 4. schôdze Národnej rady Slovenskej republiky 7. septembra 2006 o 15.18 hodine